**Párlat magánfőzés és Desztilláló berendezés bejelentése**

A magánfőzésre szolgáló desztilláló-berendezést a tulajdonszerzést követő 15 napon belül, illetve amennyiben a berendezés megszerzése 2015. január 1-jét megelőzően történt, 2015. január 15-ig kell bejelenteni a lakóhely szerinti önkormányzati adóhatósághoz. (BEJELENTŐ LAP)

Hévízi Polgármesteri Hivatal
Hatósági Osztály Adócsoport
Cím: 8380 Hévíz, Kossuth Lajos u. 1.Telefon: +36-83/500-837
Adócsoport e-mail**:** *ado@hevizph.hu***Ügyintézés ideje:** Hétfő; Péntek: 8.00 – 11.00; Kedd: nincs ügyfélfogadás Szerda: 8.00-11.00 13.00 – 15.45

2015-től a magánfőzésre vonatkozó kedvezményes szabályokat csak gyümölcstermelő magánszemélyek alkalmazhatják, ezért az adóbevallásban nyilatkozni kell arról is, hogy a magánfőző rendelkezik gyümölcstermő területtel.

A *jövedéki adóról* *és a jövedéki termékek forgalmazásának különös szabályairól szóló 2003. évi CXXVII. törvény 63.§ (1) bekezdés 12. pontja alapján* a magánfőző az a 18. életévét betöltött **gyümölcstermesztő** személy, aki **saját tulajdonú gyümölccsel**, gyümölcsből származó **alapanyaggal és párlat készítésére alkalmas** saját tulajdonú desztillálóberendezéssel rendelkezik.

A magánfőző az előállított magánfőzött párlat utáni **adóbevallási** **és adófizetési kötelezettségét** a **tárgyévet követő év január 15-ig együtt teljesíti a lakóhelye szerinti önkormányzati adóhatósághoz.** **(BEVALLÁS)**

A saját fogyasztás céljából előállított magánfőzött párlat adómentessége 2015. január 1-jétől megszűnik, és amennyiben tárgyévben a magánfőző előállít párlatot, **1000 forint/év átalányadó-fizetési kötelezettsége keletkezik.** Az átalánydíjat a magánfőző fizet meg.

Ha a magánfőző nem állított elő tárgyévben magánfőző párlatot, akkor **nem keletkezik tárgyévre vonatkozóan adóbevallási kötelezettsége.**

A magánfőzés utáni adóbevallást évente egyszer, az átalányadó-fizetési kötelezettséggel együtt, a tárgyévet követő év január 15-ig kell teljesíteni a lakóhely szerinti önkormányzati adóhatósághoz.

Az önkormányzati adóhatóság értesíti a desztillálóberendezés bejelentéséről, valamint a magánfőző adóbevallásáról a vámhatóságot és a bejelentéssel, bevallással érintett – más – önkormányzati adóhatóságokat. Az önkormányzati adóhatóság az értesítést a teljesítést követő hónap 15. napjáig küldi meg az illetékes vámhatóság részére.

A magánfőzés (átalányadózás) szabálymódosításából következően 2015-től megszűnik az a jogszabály által biztosított lehetőség, hogy a magánfőző 50 litert meghaladóan eladásra is előállíthasson párlatot a főzést megelőző bejelentés és normál jövedéki adómérték szerinti adófizetés mellett.

Az évente előállítható **párlatmennyiség túllépése** esetén a magánfőző a többletmennyiséget köteles haladéktalanul bejelenteni a vámhatóságnak és a vámhatósággal egyeztetett módon gondoskodni a többletmennyiség megsemmisítéséről.

A **magánfőzött párlat kizárólag a magánfőző, családtagjai vagy vendégei által fogyasztható** el, feltéve, hogy értékesítésre nem kerül sor. A magánfőzött párlat kizárólag alkoholtermék-adóraktár részére értékesíthető. Értékesítéskor, vagy ha a magánfőző az általa előállított magánfőző párlattal kíván részt venni párlatok számára meghirdetett versenyen, akkor az illetékes önkormányzati adóhatósághoz benyújtott bejelentkezés alapján, valamint a párlat után megfizetett adóról kiállított önkormányzati adóhatósági igazolás igazolja a párlat eredetét.